Pradolongo (filme)

***Pradolongo*** é un filme galego dirixido por Ignacio Vilar que se estreou no 2008. Rodado integramente en galego, a rodaxe fíxose na comarca de Valdeorras. Está protagonizado por Tamara Canosa, Rubén Riós, Mela Casal e Roberto Porto.

## Sinopse 
*Pradolongo* é a historia de tres amigos da infancia que ven como a súa amizade se deteriora a raíz das diferenzas de clase e dos conflitos amorosos que xorden nas súas vidas. Raquel, Martiño e Armando son tres amigos que acaban de cumprir a maioría de idade. O verán preséntase como todos os demais, con festas ou tardes no río, pero esta vez nada vai ser igual. O amor que os dous rapaces comezan a sentir por Raquel e a posible venda de Pradolongo (un prado de alta montaña pertencente á familia de Martiño) á empresa do pai de Armando, obrígaos a reconsiderar os soños e vencellos que os mantiveron unidos dende a infancia.

## Personaxes 
* Rubén Riós como Martiño
* Tamara Canosa como Raquel
* Roberto Porto como Armando
* Mela Casal como Maruxa
* Gonzalo Rei Chao como Xervasio
* Carlos Sante como Roi
* Antonio Mourelos como Lourenzo
* Cristina Rodríguez como Loli
* Laura Álvarez como Neves
* Belén Constenla como Lurdes
* Pepo Suevos como Xosé Manuel
* Ricardo de Barreiro como Celestino
* Fernando Dacosta como Pedro
* Marcos Viéitez como Ramón
* Antón Olmos como Pepe

## Recepción 
Pradolongo estreouse nos cines galegos o 14 de marzo de 2008, cunha distribución limitada de 6 copias en salas comerciais, e no ano da estrea tivo 17.879 espectadores e recadou € 82.715,80. A súa recadación total dende a súa estrea ascende a €153.487,30. Ademais, saíu á venda cunha edición en DVD e Blu Ray, sendo o primeiro filme galego comercializado neste formato de alta definición.

Por outra banda, estreouse na TVG o 31 de marzo de 2009, sendo un dos filmes con maior audiencia da TVG, con 190.000 espectadores e un 20,0% de audiencia.

O 17 de abril de 2010, estreouse nas salas Cinemax de Braga, converténdose no primeiro filme en galego estreado en Portugal.

## Galardóns e nomeamentos 
A música do filme, obra de Zeltia Montes, gañou o premio Jerry Goldsmith en 2008, e en 2009 foi candidata aos premios Hollywood Music in Media Awards, na categoría de mellor composición novel. O filme recibiu en 2008 o IV premio cidade de San Sebastián Film Comission, galardón integrado na sección Made In Spain do Festival de San Sebastián.

* Premio Cidade de San Sebastián 2008. Film Commission. 56 Edición do Festival de Cine de San Sebastián. 
* Premio Especial na XIII Edición do Festival de Cine Internacional de Ourense, 2008. 
* Premio Jerry Goldsmith Mellor Banda Sonora e Mellor Composición Novel, Zeltia Montes. IV Congreso Internacional de Música de Cine Cidade de Úbeda 2008. 
* Premio “Director’s Choice Gold Medal for Excellence. Park City Film Music Festival. Utah. USA. 2009 
* Premio Moondance Atlantis Award de la Banda Sonora Moondance International Film Festival de Colorado. (USA). 2009 
* Premio “Hollywood Music in Media Awards", Pradolongo nomeada na categoría "Best New Composer" (Mellor Compositor Novel/ Revelación). Os Ánxeles. USA. 2009.

### Premios Mestre Mateo 
Nos Premios Mestre Mateo 2008 da Academia Galega do Audiovisual (entregados en 2009) a actriz Tamara Canosa recibiu o galardón de mellor interpretación feminina protagonista por este filme.

## Galería de eventos promocionais e actores do filme 

Pradolongo. A Estrada 09.jpg|Ignacio Vilar, Rubén Riós, Tamara Canosa e Roberto Porto
Pradolongo. A Estrada 09 (cropped).jpg|Tamara Canosa
Rubén Riós. Pradolongo. A Estrada 04.jpg|Rubén Riós
Rubén Riós 2008.jpg|Rubén Riós
Roberto Porto. Actor de Pradolongo.jpg|Roberto Porto
Pradolongo. A Estrada 05.jpg|Rubén Riós, Ignacio Vilar e Roberto Porto
Pradologo. A Estrada 02.jpg|Rubén Riós, Ignacio Vilar e Roberto Porto
Vilamor (filme). Ignacio Vilar. Sabela Arán. Rubén Riós-3.jpg|Ignacio Vilar, Rubén Riós, Sabela Arán
Antonio Mourelos.jpg|Antonio Mourelos
Ricardo de Barreiro.jpg|Ricardo de Barreiro
Belén Constenla.JPG|Belén Constenla

## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
* Páxina oficial da película
* 
* Pradolongo en AVG